Volvo’s nye, autonome koncept 360c:

Hvorfor flyve, når du kan blive kørt

Forestil dig en verden, hvor du kan bevæge dig over lange afstande uden skulle rundt om en lufthavn. En verden, hvor du slipper for sikkerhedstjek, ikke behøver stå og vente timevis i en kø, og slipper for støjende, trange fly. Hvad nu, hvis du i stedet kunne stige om bord i din egen private, førsteklasses kabine, som henter dig hjemme og transporterer dig dig fra dør til dør.

Det er den vision for fremtidens autonome rejsemåde, Volvo præsenterer med det nye Volvo 360c koncept, som repræsenterer et helhedssyn på fremtidens måde at rejse på - autonomt, el-revet, tilsluttet og sikkert. Konceptet har potentiale til at give Volvo adgang til nye vækstområder, f.eks. i den milliardindustri der er opbygget omkring kortdistande luftfart.

Grundlaget for 360c er en fuldt selvkørende, rent el-drevet bil uden en person bag rattet. Konceptet udnytter den designfrihed, der opstår, når der ikke er behov for et rat og en forbrændingsmotor. Så bliver det muligt at gentænke den måde, passagererne normalt sidder på i to eller tre rækker.

360c viser fire potentielle måder at bruge autonome køretøjer på – et sted at sove, et mobilt kontor, en dagligstue og et sted, hvor man kan blive underholdt. Alle repræsenterer en nytænkning af den måde, mennesker rejser på. Konceptet foreslår også en global standard for, hvordan selvkørende køretøjer kan kommunikere sikkert med alle andre trafikanter.

”Forholdene vil forandre sig de kommende år, og Volvo skal stå i spidsen for den forandring,” siger Håkan Samuelsson, adm. direktør og koncernchef i Volvo Cars. ”Autonom kørsel gør det muligt for os at tage et nyt, stort skridt ind på sikkerhedsområdet, men åbner også for spændende nye forretningsmodeller, hvor bilisterne kan bruge tiden i deres biler på det, de har lyst til”.

360c præsenterer en potentielt lukrativ måde at konkurrere med kortdistance luftfart, som er en milliardstor industri, der omfatter fly, flyproducenter og andre leverandører. Særligt de korte ruter, hvor afstanden mellem udrejse- og ankomstdestination er omkring 300 kilometer, er interessante for en alternativ måde at rejse på.

F.eks. steg over 740 millioner rejsende om bord i et indenrigsfly i USA sidste år, og den amerikanske indenrigsluftfart repræsenterer en indtjening på mange milliarder dollars. Adskillige travle indenrigs flyruter som New York til Washington DC, Houston til Dallas og Los Angeles til San Diego, tager længere tid med fly end i bil, når ting som transport til lufthavnen, sikkerhedstjek og ventetid tages med i betragning.

”At hoppe om bord i et indenrigsfly lyder godt, når du køber billetten, men er det i virkeligheden ikke. 360c repræsenterer det, der kan blive et helt nyt syn på industrien,” siger Mårten Levenstam, seniorchef i Corporate Strategi hos Volvo Cars. ”Sovekabinen gør det muligt at rejse komfortabelt og fredeligt om natten og vågne frisk op ved målet. Det kan gøre os i stand til at konkurrere med verdens førende flyproducenter”.

Udover potentielle, nye kundegrupper for Volvo berører 360c også fremtidens rejser, byplanlægning, infrastruktur og det moderne samfunds miljøpåvirkning. Projektet ikke bare gentænker, hvordan mennesker rejser, men ser også på, hvordan mennesker omgås med venner og familie, når de er på farten, og hvordan de kan spare tid, når de kører i fremtidens byer.

”Der er en tendens til, at det autonome koncept bliver et teknologisk udstillingsvindue i stedet for en vision om, hvordan mennesker kan gøre brug af dets muligheder,” siger Robin Page, seniorchef for design hos Volvo Cars. ”Men Volvo er et mærke, der har fokus på mennesket. Vi koncentrerer os om vores kunders hverdagsliv, og hvordan vi kan hjælpe dem bedst muligt. 360c er næste skridt ad den vej”.

360c er det første, men bevidste indspark i en bred diskussion om, at den autonome kørselsteknologi på mange måder kommer til at vende op og ned på samfundet.

”Da Wright brødrene rettede blikket mod skyerne i 1903, anede de ikke, hvordan moderne luftfart ville komme til at se ud,” siger Mårten Levenstam. ”Vi ved ikke, hvad fremtidens autonome kørsel kommer til at indeholde, men den får vidtgående indflydelse på, hvordan mennesker rejser, hvordan vores byer kommer til at se ud, og hvordan vi bruger infrastrukturen. Vi ser 360c som et første skridt, der vil blive fulgt op af flere ideer og svar hen ad vejen i takt med, at vi lærer mere og mere”.

*Billeder kan hentes på http://www.media.volvocars.com*